Algecirasko badia

Algecirasko badia (; ) Iberiar penintsularen hegoaldean dagoen badia da, Gibraltarko itsasartean. Ekialdean izen bereko penintsula du, muturrean Gibraltarko haitza duena. 10 kilometroko luzera eta 8 kilometroko zabalera du, hau da 7.500 hektarea inguru, badiaren erdialdean 400 metroko sakonera dago.

Bere ertzean, mendebaldetik ekialderaino, Algeciras, Los Barrios, San Roque eta La Línea de la Concepción (Cadiz) espainiar udalerriak eta Gibraltar britainiar kolonia daude. Bi portu nagusi ditu: Gibraltarkoa eta Algeciraskoa. Azkenak espainiar ertze gehienak betetzen du.

Badiaren sarrera seinalatzeko bi itsasargi ditu: Europako lurmuturra Gibraltarren eta Punta Carnero Algecirasen.

 Kanpo estekak 

Kategoria:Espainiako badiak
Kategoria:Andaluziako geografia
Kategoria:Gibraltar
Kategoria:Gibraltarko itsasartea